A BIZOTTSÁG (EU) 2020/146 VÉGREHAJTÁSI RENDELETE

(2020. február 3.)

a Bacillus subtilis C-3102 (DSM 15544) készítmény takarmány-adalékanyagként történő engedélyezéséről szóló 333/2010/EU rendelet, (EU) 2017/2312 végrehajtási rendelet, (EU) 2018/1081 végrehajtási rendelet, (EU) 2016/897 végrehajtási rendelet, (EU) 2019/893 végrehajtási rendelet és 184/2011/EU rendelet módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,

mivel:

(1) Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

(2) A Bacillus subtilis C-3102 (DSM 15544) készítmény takarmány-adalékanyagként történő felhasználását elválasztott malacok esetében a 333/2010/EU bizottsági rendelet (2), kocák, szopós malacok és kutyák esetében az (EU) 2017/2312 bizottsági végrehajtási rendelet (3), hízósertések esetében az (EU) 2018/1081 bizottsági végrehajtási rendelet (4), tojótyúkok és díszhalak esetében az (EU) 2016/897 bizottsági végrehajtási rendelet (5), brojlercsirkék esetében az (EU) 2019/893 bizottsági végrehajtási rendelet (6), tojástermelésre nevelt csirkék, továbbá pulykák, kisebb madárfajok, valamint egyéb dísz- és vadmadarak esetében pedig a 184/2011/EU bizottsági rendelet (7) engedélyezte.

(3) 2018. augusztus 31-én az Asahi Calpis Wellness Co. Ltd, amelyet az Unióban az Asahi Calpis Wellness Co. Ltd Europe Representative Office képvisel, az 1831/2003/EK rendelet 13. cikke (3) bekezdésének megfelelően kérelmet nyújtott be a takarmány-adalékanyag brojlercsirkéknél történő felhasználására vonatkozó legkisebb tartalmának 5 × 108 CFU/kg-ról 3 × 108 CFU/kg-ra történő módosítása iránt. A kérelemhez csatolták a kérést alátámasztó adatokat. A Bizottság továbbította a kérelmet az Európai Élelmiszerbiztonsági Hatóságnak (a továbbiakban: Hatóság).

(4) 2019. január 22-i véleményében (8) a Hatóság megállapította, hogy a 3 × 108 CFU/kg adalékanyag-koncentrációra csökkentett legkisebb tartalom hatékony lehet a brojlercsirkék esetében. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

(5) 2019. március 26-án az Asahi Calpis Wellness Co. Ltd, amelyet az Unióban az Asahi Calpis Wellness Co. Ltd Europe Representative Office képvisel, az 1831/2003/EK rendelet 13. cikke (3) bekezdésének megfelelően kérelmet nyújtott be a képviselője nevének módosítása iránt. A kérelmező jelezte, hogy az adalékanyagra vonatkozóan a képviseletét a továbbiakban a Pen & Tec Consulting S.L.U. látja el az Unióban. A kérelemhez csatolták a kérést alátámasztó adatokat.

(6) Az engedély feltételeinek javasolt módosítása kizárólag adminisztratív jellegű, és nem vonja maga után az érintett adalékanyag újbóli értékelését. A Hatóságot tájékoztatták a kérelemről.

(7) A kérelmek értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek.

(8) A 333/2010/EU rendeletet, az (EU) 2017/2312 végrehajtási rendeletet, az (EU) 2018/1081 végrehajtási rendeletet, az (EU) 2016/897 végrehajtási rendeletet, az (EU) 2019/893 végrehajtási rendeletet és a 184/2011/EU rendeletet ezért ennek megfelelően módosítani kell.

(9) mivel semmilyen biztonsági ok nem indokolja az e rendelet által bevezetett módosítások azonnali alkalmazását, helyénvaló átmeneti időszakot biztosítani, amelynek során a Bacillus subtilis C-3102 (DSM 15544) készítmény meglévő, az e rendelet hatálybalépésének napja előtt alkalmazandó szabályoknak megfelelő készletei a készletek kimerüléséig továbbra is forgalomba hozhatók és felhasználhatók.

(10) Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

ELFOGADTA EZT A RENDELETET:

1. cikk A 333/2010/EU rendelet módosításai A 333/2010/EU rendelet a következőképpen módosul: 1. A címben az „az engedély jogosultja: Asahi Calpis Wellness Co. Ltd., amelyet az Európai Unióban az Asahi Calpis Wellness Co. Ltd. Europe Representative Office képvisel” szöveg helyébe az „az engedély jogosultja: Asahi Calpis Wellness Co. Ltd, amelyet az Európai Unióban a Pen & Tec Consulting S.L.U. képvisel” szöveg lép. 2. A melléklet második, „Az engedély jogosultjának neve” című oszlopában az „Asahi Calpis Wellness Co. Ltd., amelyet az Európai Unióban az Asahi Calpis Wellness Co. Ltd Europe Representative Office képvisel” szöveg helyébe az „Asahi Calpis Wellness Co. Ltd, amelyet az Európai Unióban a Pen & Tec Consulting S.L.U. képvisel” szöveg lép.

2. cikk A 184/2011/EU rendelet módosításai A 184/2011/EU rendelet a következőképpen módosul: 1. A címben az „Asahi Calpis Wellness Co. Ltd., amelyet az Európai Unióban az Asahi Calpis Wellness Co. Ltd. Europe Representative Office képvisel” szöveg helyébe az „Asahi Calpis Wellness Co. Ltd, amelyet az Európai Unióban a Pen & Tec Consulting S.L.U. képvisel” szöveg lép. 2. A melléklet második, „Az engedély jogosultjának neve” című oszlopában az „Asahi Calpis Wellness Co. Ltd., amelyet az Európai Unióban az Asahi Calpis Wellness Co. Ltd. Europe Representative Office képvisel” szöveg helyébe az „Asahi Calpis Wellness Co. Ltd, amelyet az Európai Unióban a Pen & Tec Consulting S.L.U. képvisel” szöveg lép.

3. cikk Az (EU) 2016/897 végrehajtási rendelet módosításai Az (EU) 2016/897 végrehajtási rendelet a következőképpen módosul: 1. A címben az „Asahi Calpis Wellness Co. Ltd.” szöveg helyébe az „Asahi Calpis Wellness Co. Ltd, amelyet az Európai Unióban a Pen & Tec Consulting S.L.U. képvisel” szöveg lép. 2. A melléklet második, „Az engedély jogosultjának neve” című oszlopában az „Asahi Calpis Wellness Co. Ltd., amelyet az Európai Unióban az Asahi Calpis Wellness Co. Ltd. Europe Representative Office képvisel” szöveg helyébe az „Asahi Calpis Wellness Co. Ltd, amelyet az Európai Unióban a Pen & Tec Consulting S.L.U. képvisel” szöveg lép.

4. cikk Az (EU) 2017/2312 végrehajtási rendelet módosításai Az (EU) 2017/2312 végrehajtási rendelet a következőképpen módosul: 1. A címben az „az engedély jogosultja: Asahi Calpis Wellness Co. Ltd; képviselője az Asahi Calpis Wellness Co. Ltd Europe Representative Office” szöveg helyébe az „az engedély jogosultja: Asahi Calpis Wellness Co. Ltd, amelyet az Európai Unióban a Pen & Tec Consulting S.L.U. képvisel” szöveg lép. 2. A melléklet második, „Az engedély jogosultjának neve” című oszlopában az „Asahi Calpis Wellness Co. Ltd; képviselője az Asahi Calpis Wellness Co. Ltd Europe Representative Office” szöveg helyébe az „Asahi Calpis Wellness Co. Ltd, amelyet az Európai Unióban a Pen & Tec Consulting S.L.U. képvisel” szöveg lép.

5. cikk Az (EU) 2018/1081 végrehajtási rendelet módosításai Az (EU) 2018/1081 végrehajtási rendelet a következőképpen módosul: 1. A címben az „Asahi Calpis Wellness Co. Ltd, amelyet az Asahi Calpis Wellness Co. Ltd Europe Representative Office képvisel” szöveg helyébe az „Asahi Calpis Wellness Co. Ltd, amelyet az Európai Unióban a Pen & Tec Consulting S.L.U. képvisel” szöveg lép. 2. A melléklet második, „Az engedély jogosultjának neve” című oszlopában az „Asahi Calpis Wellness Co. Ltd, amelyet az Európai Unióban az Asahi Calpis Wellness Co. Ltd Europe Representative Office képvisel” szöveg helyébe az „Asahi Calpis Wellness Co. Ltd, amelyet az Európai Unióban a Pen & Tec Consulting S.L.U. képvisel” szöveg lép.

6. cikk Az (EU) 2019/893 végrehajtási rendelet módosításai Az (EU) 2019/893 rendelet a következőképpen módosul: 1. A címben az „az engedély jogosultja az Unióban az Asahi Calpis Wellness Co. Ltd Europe Representative Office által képviselt Asahi Calpis Wellness Co. Ltd.” szöveg helyébe az „az engedély jogosultja az Európai Unióban a Pen & Tec Consulting S.L.U. által képviselt Asahi Calpis Wellness Co. Ltd” szöveg lép. 2. A melléklet második, „Az engedély jogosultjának neve” című oszlopában az „az Asahi Calpis Wellness Co. Ltd Europe Representative Office által képviselt Asahi Calpis Wellness Co. Ltd” szöveg helyébe az „az Európai Unióban a Pen & Tec Consulting S.L.U. által képviselt Asahi Calpis Wellness Co. Ltd” szöveg lép. 3. A hetedik, „Legkisebb tartalom” című oszlopban az „5 × 108” szöveg helyébe a „3 × 108” szöveg lép.

7. cikk Átmeneti intézkedések A 333/2010/EU rendeletben, az (EU) 2017/2312 végrehajtási rendeletben, az (EU) 2018/1081 végrehajtási rendeletben, az (EU) 2016/897 végrehajtási rendeletben, az (EU) 2019/893 végrehajtási rendeletben és a 184/2011/EU rendeletben meghatározott Bacillus subtilis C-3102 (DSM 15544) és az azt tartalmazó előkeverékek és takarmánykeverékek, amelyeket 2020. február 24. előtt állítottak elő és címkéztek a 2020. február 24. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.

8. cikk Hatálybalépés Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2020. február 3-án. a Bizottság részéről az elnök Ursula VON DER LEYEN

(1) HL L 268., 2003.10.18., 29. o.

(2) A Bizottság 333/2010/EU rendelete (2010. április 22.) a Bacillus subtilis C-3102 (DSM 15544) elválasztott malacok takarmány-adalékanyagaként történő új felhasználásának engedélyezéséről (az engedély jogosultja: Asahi Calpis Wellness Co. Ltd., amelyet az Európai Unióban az Asahi Calpis Wellness Co. Ltd. Europe Representative Office képvisel) (HL L 102., 2010.4.23., 19. o.).

(3) A Bizottság (EU) 2017/2312 végrehajtási rendelete (2017. december 13.) a Bacillus subtilis C-3102 (DSM 15544) kocák, szopós malacok és kutyák takarmány-adalékanyagaként történő új felhasználásának engedélyezéséről (az engedély jogosultja: Asahi Calpis Wellness Co. Ltd; képviselője az Asahi Calpis Wellness Co. Ltd Europe Representative Office) (HL L 331., 2017.12.14., 41. o.).

(4) A Bizottság (EU) 2018/1081 végrehajtási rendelete (2018. július 30.) a Bacillus subtilis C-3102 (DSM 15544) készítmény hízósertések takarmány-adalékanyagaként történő engedélyezéséről (az engedély jogosultja: Asahi Calpis Wellness Co. Ltd, amelyet az Asahi Calpis Wellness Co. Ltd Europe Representative Office képvisel) (HL L 194., 2018.7.31., 137. o.).

(5) A Bizottság (EU) 2016/897 végrehajtási rendelete (2016. június 8.) egy Bacillus subtilist (C-3102) (DSM 15544) tartalmazó készítménynek (az engedély jogosultja: Asahi Calpis Wellness Co. Ltd.) a tojótyúkok és a díszhalak takarmány-adalékanyagaként való engedélyezéséről, valamint az 1444/2006/EK, a 333/2010/EU és a 184/2011/EU rendeleteknek az engedély jogosultja tekintetében történő módosításáról (HL L 152., 2016.6.9., 7. o.).

(6) A Bizottság (EU) 2019/893 végrehajtási rendelete (2019. május 28.) a Bacillus subtilis DSM 15544 brojlercsirkék takarmány-adalékanyagaként való engedélyezésének megújításáról (az engedély jogosultja az Unióban az Asahi Calpis Wellness Co. Ltd Europe Representative Office által képviselt Asahi Calpis Wellness Co. Ltd.), valamint az 1444/2006/EK rendelet hatályon kívül helyezéséről (HL L 142., 2019.5.29., 60. o.).

(7) A Bizottság 184/2011/EU rendelete (2011. február 25.) a Bacillus subtilis C-3102 (DSM 15544) tojástermelésre nevelt csirkék, továbbá pulykák, kisebb madárfajok, valamint egyéb dísz- és vadmadarak takarmány-adalékanyagaként történő használatának engedélyezéséről (az engedély jogosultja: Asahi Calpis Wellness Co. Ltd., amelyet az Európai Unióban az Asahi Calpis Co. Ltd. Europe Representative Office képvisel) (HL L 53., 2011.2.26., 33. o.).

(8) EFSA Journal 2019; 17(3):5605.